สวัสดีค่ะ เดือนเมษาที่แล้ว ประจำเดือนมาวันที่ 25 ผ่านไป 5 วันมีเพศสัมพันธ์และแฟนหลั่งในค่ะ เพราะคิดว่าอยู่ในช่วง หน้า 7 หลัง 7 อยู่ พอวันที่ 6 พ.ค. มีเพศสัมพันธ์หลั่งในอีก เลยทานยาคุมฉุกเฉิน และเริ่มทานยาคุมแบบเดือน 28 เม็ด เมื่อวันที่ 7 พ.ค. ไม่มีอะไรกับแฟนจนทานยาคุมผ่านไป 2 อาทิตย์ถึงมีเพศสัมพันธ์ ถึงตอนนี้ประจำเดือนยังไม่มาเลย มีโอกสศท้องไหมคะ
สวัสดีค่ะ ภายหลังจากการที่มีเพศสัมพันธ์ ถ้าอยู่ในช่วงหน้า 7 หลัง 7 เพื่อความเเม่นยำควรมีประจำเดือนที่มาตรงตามรอบด้วยค่ะ ถ้ารอบเดือนมาไม่ตรงตามรอบโอกาสการตกไข่อาจคลาดเคลื่อนไปได้ ดังนั้นจะเพิ่มความเสี่ยงในการตั้งครรภ์ได้ค่ะ ถ้าไม่ได้มีการป้องกันเอาไว้ก่อนล่วงหน้าส่วนการที่มีเพศสัมพันธ์ในช่วงอื่น โดยเฉพาะวันที่ 9-18 นับจากรอบเดือนวันเเรกเช่น 6 พค ถือว่าโอกาสค่อนข้างสูงที่อาจเกิดการตกไข่ค่ะ ดังนั้นการรับประทานยาคุมกำเนิดฉุกเฉินยาคุมฉุกเฉิน(Emergency contraception) จึงถือเป็นอีกทางเลือกนึงค่ะ เพื่อลดโอกาสในการตั้งครรภ์ ซึ่งควรรับประทานโดยเร็วที่สุด เเละไม่เกิน 72 ชั่วโมงทั้งนี้ ฮอร์โมนระดับสูงจากยาคุมฉุกเฉิน จะส่งผลภายในร่างกาย ค่ะ คือพยายามยับยั้งการตกไข่ และไม่ทำให้เกิดการฝังตัว โดยทำให้เยื่อบุโพรงมดลูกบางลง ความจริงควรรอจนกว่าประจำเดือนที่ควรจะมามาตรงตามรอบเพื่อการมั่นใจว่าไม่มีการตั้งครรภ์ก่อน จึงรับประทานยาคุมกำเนิดต่อ การที่รับประทานยาคุมกำเนิดต่อเนื่องเลยเช่นนี้ อาจทำให้ประจำเดือนมาคลาดเคลื่อนได้ค่ะแนะนำให้ รับประทานยาต่อจนครบแผงค่ะ แล้วรอดูว่ารอบเดือนมาหรือไม่ ถ้ามาค่อยรับประทานยาคุมกำเนิดแบแผงต่อเนื่องได้ค่ะ แต่ถ้ารอบเดือนไม่มาสักที หรือมีเลือดออกผิดปกติต่อเนื่องกัน มีอาการคล้ายมีการตั้งครรภ์ มีอาการปวดท้องน้อย แนะนำให้ตรวจปัสสาวะดูการตั้งครรภ์ร่วมด้วยค่ะ เนื่องจากประสิทธิภาพของการใช้ยาคุมกำเนิดฉุกเฉิน โดยทั่วไปยังถือว่า ไม่ใช่ 100% ค่ะ